ხეორი

ხეორი — მდინარე დასავლეთ საქართველოში, ონის მუნიციპალიტეტის ტერიტორიაზე, მდინარე რიონის მარცხენა შენაკადი.

ხეორი იქმნება ორი მდგენელის შეერთებით რაჭის ქედის ჩრდილოეთ კალთაზე, მთა ფოცხრევის აღმოსავლეთ ფერდობზე, სოფელ შქმერის მიდამოებში, ზღვის დონიდან 2390 მ-ზე. რამდენიმე კმ-ის გავლის შემდეგ მერიდიანულად კვეთს ფოცხრევის ქედს (ამ ადგილს „ქვაგახეთქილას“ უწოდებენ), მასიურ კირქვებში გამოიმუშავებს კალაპოტს და ქმნის ღრმა ხეობას (ხეორის კანიონი, შქმერის კანიონი), იქვე იკარგება კირქვულ ქანებში, 2 კმ-ის შემდეგ უბრუნდება ზედაპირს სოფელ ბოყვასთან და უერთდება რიონს სოფელ ზუდალთან.ასანიძე ლ., რაჭის კირქვული მასივის სპელეო-გეომორფოლოგიური კვლევა (სადოქტორო დისერტაცია), თსუ, თბ., 2017. — გვ. 43. ხეორს ზემო წელზე ჭალასაც უწოდებენ, ქვემო წელზე კი — ხეორისწყალს.ცხადაია პ., ჯოჯუა ვ., რაჭის გეოგრაფიული სახელწოდებანი, ტ. II, თბ., 2005. — გვ. 274.   

მდინარის სიგრძე 14,5 კმ-ია, აუზის ფართობი 56,7 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე და ზაფხულის პირველ ნახევარში, წყალმცირობა — ზამთარში, წყალმოვარდნები — შემოდგომაზე. საშუალო წლიური ხარჯი შესართავთან 2,5 მ³/წმ. მდინარე ქვემო წელზე 2018 წლიდან მუშაობს ჰიდროელექტროსადგური „ხეორი ჰესი“ (დადგმული სიმძლავრე 1.3 მგვტ).

მდინარე ხეორი აღწერილი აქვს ვახუშტი ბატონიშვილს (XVIII ს.): ქართლის ცხოვრება, ტ. IV: ბატონიშვილი ვახუშტი, „აღწერა სამეფოსა საქართველოსა“, თბ., 1973. — გვ. 766.

გალერეა

ლიტერატურა

სქოლიო

კატეგორია:რიონის შენაკადები
კატეგორია:რაჭა-ლეჩხუმისა და ქვემო სვანეთის მხარის მდინარეები